Gilbert Bozon

Gilbert Fernand Charles Bozon (19. maaliskuuta 1935 Troyes – 21. heinäkuuta 2007 Tours) oli ranskalainen uimari, olympiamitalisti ja Euroopan mestari. Erityisesti selkäuinnissa menestynyt Bozon teki urallaan kolme henkilökohtaista maailmanennätystä lyhyellä radalla.

 Ura 

Bozon saavutti 17-vuotiaana 100 selkäuinnissa olympiahopeaa Helsingissä 1952 hävittyään Yhdysvaltain Yoshinobu Oyakawalle. Hän kilpaili myös Melbournen kesäolympialaisissa 1956.Olympics at Sports-Reference.com Torinon EM-kilpailuissa 1954 Bozon voitti 100 metrin selkäuinnissa Euroopan mestaruuden ja sijoittui Ranskan 4×200 metrin vapaauintiviestijoukkueesa hopealle.Gbathletics.com Bozon ui myös kaksi kultaa Välimeren kilpailuista 100 metrin selkäuinnista vuosina 1951 ja 1955.

Bozon ui selkäuinnissa lyhyellä radalla kolme henkilökohtaista maailmanennätystä: 100 metrillä vuosina 1952 ja 1955 ja 200 metrillä vuonna 1953. Hän kuoli pitkällisen sairauden jälkeen 72-vuotiaana heinäkuussa 2007.Carnet: deces de Gilbert Bozon. Sport365 

 Lähteet 
 Gilbert Bozon Bio, Stats, and Results Olympics at Sports-Reference.com 

 Viitteet 

Luokka:Ranskalaiset uimarit
Luokka:Ranskalaiset olympiamitalistit
Luokka:Vuonna 1935 syntyneet
Luokka:Vuonna 2007 kuolleet